CELEX: C2006/060/78
Language: el
Date: 2006-03-11 00:00:00
Title: Υπόθεση T-434/05: Προσφυγή της  6ης Δεκεμβρίου 2005  — S Gateway κατά ΓΕΕΑ

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/40
            
         Προσφυγή της 6ης Δεκεμβρίου 2005 — S Gateway κατά ΓΕΕΑ
   (Υπόθεση T-434/05)
   (2006/C 60/78)
   Γλώσσα της προσφυγής: αγγλική
   Διάδικοι
   
      Προσφεύγουσα: Gateway Inc. (Irvine, ΗΠΑ) [εκπρόσωποι: C. Jones, P. Massey, solicitors]
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Έτερο μέρος της διαδικασίας ενώπιον του τμήματος προσφυγών: Fujitsu Siemens Computers GmbH (Μόναχο, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την από 14 Σεπτεμβρίου 2005 απόφαση 1068/2004 του πρώτου τμήματος προσφυγών του ΓΕΕΑ στην υπόθεση R 1068/2004-1 και να διατάξει να γίνει εν όλω δεκτή η ανακοπή της προσφεύγουσας στην υπό στοιχεία Β 502 148 διαδικασία ανακοπής κατά της με αριθμό 2 190 627 αιτήσεως κοινοτικού σήματος και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα
   
      Αιτών την καταχώριση κοινοτικού σήματος: Fujitsu Siemens Computers GmbH
   
      Σχετικό κοινοτικό σήμα: το λεκτικό σήμα «ACTIVY Media Gateway» για προϊόντα και υπηρεσίες των κλάσεων 9, 35, 38 και 42 — αίτηση αριθ. 2 190 627
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα
   
      Αντιταχθέν σήμα ή σημείο: τα εθνικά και κοινοτικά λεκτικά σήματα και εικονιστικά σήματα «GATEWAY», «GATEWAY 2000», «GATEWAY.NET», «GATEWAY PROFILE» και «GATEWAY ASTRO» για προϊόντα και υπηρεσίες των κλάσεων 9, 16, 35, 36, 37 και 38
   
      Απόφαση του τμήματος ανακοπών: απόρριψη της ανακοπής στο σύνολό της
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: παράβαση του άρθρου 8, παράγραφος 1, στοιχείο β', και του άρθρου 8, παράγραφος 5, του κανονισμού 40/94 του Συμβουλίου, καθόσον το τμήμα προσφυγών όρισε εσφαλμένως το ενδιαφερόμενο κοινό και αξιολόγησε εσφαλμένως το σήμα του οποίου ζητήθηκε η καταχώριση. Περαιτέρω, η προσφεύγουσα ισχυρίζεται ότι το τμήμα προσφυγών παρέβλεψε τη φήμη και τη μεγάλη διάδοση των προγενέστερων σημάτων και ότι, αντιθέτως προς αυτό που κρίθηκε από το τμήμα προσφυγών, τα προγενέστερα σήματα είναι όμοια με το σήμα του οποίου ζητήθηκε η καταχώριση.